**Задача: Управление на книги в библиотека**

Създайте клас **Book**, който да представлява книга в библиотека. Класът трябва да използва принципите на капсулацията, за да защити вътрешните данни, както и състоянието на книгата (дали е налична за заемане). Ще е нужно класът да съдържа също и три метода за заемане, връщане и текущо състояние на книгата.

**Изисквания:**

1. Класът **Book** трябва да има следните атрибути:
   * **Title** (string) – заглавие на книгата.
   * **Author** (string) – автор на книгата.
   * **IsAvailable** (bool) – показва дали книгата е налична за заемане (по подразбиране трябва да бъде true).

*Подсказка: нужно е да защитим глобалните променливи - да са капсулирани (private);*

1. Класът трябва да има следните методи:
   * **Borrow()** – метод, който променя стойността на **IsAvailable** на false, ако книгата е налична.
   * **ReturnBook()** – метод, който променя стойността на **IsAvailable** на true, когато книгата се връща.
   * **BookInfo()** – метод, който връща информация за книгата, включително заглавието, автора и дали книгата е налична или не.
2. Защитете атрибута **IsAvailable**, така че да не може да бъде променян директно извън класа. Всички операции по промяна на това състояние трябва да се извършват чрез методите **Borrow()** и **ReturnBook()**.

**В Main метода:**

Book book = new Book("Малкият принц", "Антоан дьо Сент-Екзюпери");

// Проверка на наличността

book.BookInfo();

// Заемане на книгата

book.Borrow();

// Проверка на наличността отново

book.BookInfo();

// Връщане на книгата

book.ReturnBook();

// Още една проверка на наличността

book.BookInfo();

**Изход на програмата:**

Книгата "Малкият принц" е налична за заемане.

Книгата "Малкият принц" е успешно заета.

Книгата "Малкият принц" в момента не е налична.

Книгата "Малкият принц" е успешно върната.

Книгата "Малкият принц" е налична за заемане.