**Практическо задание по „Мултимедия“**

Дата: **29.05.2025 г.** **11 клас**

***Създайте******текстов документ*** *с описанието на всяко едно задание и го изпратете на имейл* [**nikola.bakardzhiev@edu.mon.bg**](mailto:nikola.bakardzhiev@edu.mon.bg) *до* ***18.06.2025 г.*** *Полученият имейл* ***няма*** *да бъде прегледан, ако е без тема: „****Мултимедия 11Б – ПЗ <екип>****“.*

*Срокът за изпълнение е 3 седмици. Успешна работа!*

Създаване на къснометражен видеопродукт (от 1 до 5 минути), като да премине през всички етапи на видео продукцията – предпродукция, продукция и постпродукция. Проектът трябва да бъде придружен от текстов документ, презентация и работни файлове.

Изисквания:

1. Създаване на текстов документ, включващ:

* Описание на идеята;
* Сценарий;
* Предпродукционен план;
* Използвана техника и софтуер;
* Основни техники на заснемане (според изтегления жребий);
* Монтаж и постпродукционен процес;
* Вид на видеопродукцията (например: рекламен клип, късометражен филм, документален и др.);
* Описание на ролите на всеки участник.

1. Използване на изучения до момента приложен софтуер – за сценарий, графика, монтаж, обработка на звук и видео.
2. Използване на техники на заснемане, съгласно изтегления жребий.
3. Придържане към определена цветова схема, също изтеглена от жребия.
4. Запазване на всички работни файлове – монтажен проект, графични елементи, аудио, видео и др.
5. Презентация на проекта – до 10 минути, като всеки участник представя своята роля и принос.

|  |  |  |  |  |  |
| --- | --- | --- | --- | --- | --- |
| **Критерий** | **Оценка 2** | **Оценка 3** | **Оценка 4** | **Оценка 5** | **Оценка 6** |
| **1. Идея и сценарий** | Липсва яснота или е копирана | Елементарна, неоригинална | Добра идея, леко развита | Креативна и добре разработена | Много оригинална, професионално разработена |
| **2. Техническо изпълнение (заснемане, монтаж)** | Лошо качество, липсва монтаж | Слабо изпълнение, с проблеми | Средно ниво, основен монтаж | Добро качество, ясна структура | Много добро качество, професионално усещане |
| **3. Използване на приложен софтуер** | Неизползван или грешно | Частично използван | Използван основен софтуер | Добро използване на повечето софтуери | Пълноценно използване, креативни решения |
| **4. Придържане към изискванията (техники, цветова схема)** | Изцяло игнорирани | Частично спазени | Повечето са приложени | Почти всички точно приложени | Напълно спазени и творчески интерпретирани |
| **5. Съвместна работа и роли** | Липсва яснота, неравномерна работа | Частично разпределение | Добре разпределени задачи | Ясно описание и координация | Отлична организация и отразяване на принос |
| **6. Презентация** | Липсваща или неясна | Слаба, неструктурирана | Разбираема, но с пропуски | Добре структурирана и ясна | Отлично представена, убедителна и професионална |